དེ་ལྟར་འགྲོ་བའི་དོན་དུ་འཕྲིན་ལས་རྒྱ་ཆེན་པོ་མཐར་ཕྱིན་པར་མཛད་པའི་མཐར་སྤྱི་ལོ་༡༥༢༡དང་རང་ལུགས་གནམ་ལོ་ལྕགས་ཕོ་སྦྲུལ་གྱི་ཧོར་ཟླ་དང་པའི་ཚེས་༣གྱི་དྲོ་པ་སྐུ་གཟུགས་ཕྲང་ཞིང་ཞབས་རྡོ་རྗེ་དཀྱིལ་ཀྲུང་སྦེ་བཞུགས་ཏེ་ཞལ་ལས་ཨ་ཨཱ་ལེ་ཤ་གསུངས་ཏེ་ཕྱག་གཡས་པ་དེ་ཐུགས་སྲས་ཟླ་བའི་ལག་པར་གནང་སྟེ་དགོངས་པ་ཆོས་ཀྱི་དབྱིངས་སུ་ཐིམ་པའི་སྐབས་དེ་ལུ་བདེ་ཆེན་ཆོས་གླིང་དང་ཀུན་བཟང་བྲག་ཚུ་ལུ་སྒྲ་ལྡིར་བ་དང་།གློག་འཁྱུག་པ།འཇའ་ཚོན་སྣ་ལྔ་ཤར་བ།དྲི་བཟང་འཐུལ་བ།མེ་ཏོག་གི་ཆར་འབབས་པ་ལ་སོགས་པ་ངོ་མཚར་བའི་ལྟས་བཟང་པོ་སྣ་ཚོགས་མི་རྣམས་ཀུན་གྱིས་མཇལ་ཡོདཔ་ཨིན་མས།